Каля гандлёвых аб’ектаў назіралася вялікая колькасць веласіпедаў. І ніводзін з іх не быў замацаваны ўтрымліваючым сродкам ці, прасцей сказаць, – замком, якім павінен абавязкова забяспечыць свой веласіпед кожны добры гаспадар, якога цікавіць зберажэнне яго маёмасці, а адпаведна, і матэрыяльных сродкаў. Гэта першы і самы надзейны крок да змяншэння колькасці крадзяжоў і негатыўных праяў у нашым грамадстве. Тым больш, з гутарак з уласнікамі транспартых сродкаў вынікае, што ў сваёй большасці яны спадзяюцца на авось і давяраюць людзям, поўнасцю выключаючы верагоднасць крадзяжу. І ніхто не задумваўся над тым, што, вярнуўшыся, можна толькі канстатаваць факт знікнення веласіпеда. І каго ў такім выпадку вінаваціць?